Hjemløses ejendele og flaskepant blev i nat brændt af i en københavnsk park

En påsat brand i Folkets Park i i København kort før midnat natten til onsdag skaber frygt blandt afrikanske flaskesamlere.

- En bandemedlem satte ild til flaskesamlernes ejendele. Alt er væk, siger Bwalya Sørensen

Artiklen fortsætter under billedet...



Foto: Bwalya Sørensen

Hun er er aktivist og grundlægger af den danske afdeling af black Lives Matter, der har kontakt til flaskesamlerne.

Endnu har politiet ikke bekræftet, at gerningsmændene skulle være bandemedlemmer, men folk med lokalkendskab skriver på sociale medier, at også de mistænker bander.

'...folk omkring banden Loyal To Familia (LTF), der hænger i parken, har længe haft et problem med dem. Det er ikke første gang, der er konflikter. Jeg ved i hvert fald godt, hvem jeg mistænker,' skriver eksempelvis Weekendavisens debatredaktør Søren K. Villemoes på Facebook.



Artiklen fortsætter under billedet...



Foto: Bwalya Sørensen

Og Ifølge Bwalya Sørensen skulle vidner sent tirsdag aften have set 2-3 maskerede mænd med anden etnisk herkomst antænde de hjemløses lejr, hvorefter de hjemløse flygtede i panik.

Københavns Politi oplyser til Dagens.dk, at sagen efterforskes som en påsat brand.

Flere opfordrer nu til, at man donerer ting og flaske-pant til ofrene for attentatet.